Hei, olen Rory Kaye. Opetussarjamme nimi on Löytöretki Jumalan Sanaan.
Tänään puhun Jumalan rauhassa elämisestä.
Jokaisella on välillä ahdistunut olo.
Rauhallisena pysyminen on haasteellista esim. ihmissuhteissa.
Sanassa annetaan käytännön ohjeita rauhan säilyttämiseen.
Viimeksi kerroin, miten Jumala auttaa meitä rakastamaan Jeesuksen tavoin.
Siinä määrin kuin olemme yhteydessä Pyhään Henkeen, -
hän antaa meille viisautta ja voimaa rakastaa, palvella ja antaa anteeksi.
Raamatun opetus rauhasta alkaa usein opetuksella rakkaudesta.
Aloitetaan Ef. 3:sta, -
jossa Paavali anoo efesolaisille rakkautta.
Sitten hän opastaa, miten voimme elää rauhassa.
"...että hän kirkkautensa runsauden mukaisesti antaisi teidän, -
sisällisen ihmisenne puolesta, voimassa vahvistua -
hänen Henkensä kautta."
Jumala auttaa meitä Pyhän Hengen voimalla, -
jota hän armossaan meille antaa.
Monet UT:n kirjeet alkavat samalla tavalla: -
"Armo ja rauha olkoon kanssanne." Mitä eroa niillä on?
Armo tarkoittaa Jumalan antamaa voimaa ja apua.
Rauhan saamme, kun luovutamme Jumalalle kaikki huolemme -
ja päätämme turvautua häneen.
Silloin hän antaa meille armossaan täyden rauhan.
Saamme rauhan, kun antaudumme Jumalalle ja turvaamme häneen -
ja kun hän auttaa meitä vastaanottamaan sen.
Armossaan Jumala auttaa meitä kaikkeen hyvään.
"että hän kirkkautensa runsauden mukaisesti antaisi teidän, sisällisen -
ihmisenne puolesta, voimassa vahvistua hänen Henkensä kautta -
ja Kristuksen asua uskon kautta teidän sydämissänne,
niin että te, rakkauteen juurtuneina ja perustuneina, -
voisitte kaikkien pyhien kanssa käsittää, -
mikä leveys ja pituus ja korkeus ja syvyys on, -
ja oppia tuntemaan Kristuksen rakkauden..."
Jumalan rakkauden suuruuden käsittäminen -
auttaa meitä antautumaan hänelle ja luottamaan häneen.
"...rakkauden, joka on kaikkea tietoa ylempänä; -
että tulisitte täyteen Jumalan kaikkea täyteyttä.
Mutta hänelle, joka voi tehdä enemmän, monin verroin enemmän -
kuin kaikki, mitä me anomme tai ymmärrämme, -
sen voiman mukaan, joka meissä vaikuttaa, hänelle kunnia..."
Kirjoittaessaan Efesolaiskirjettä Paavali oli vankilassa.
Efeso sijaitsi nykyisen Turkin lounaisosassa.
Efesossa oli suurin ei-juutalainen seurakunta.
Sinne apostoli Johanneskin muutti Jeesuksen äidin kanssa.
Tässä Timoteuksen perustamassa seurakunnassa oli suuri herätys.
"Niin kehoitan siis minä, joka olen vankina Herrassa, teitä vaeltamaan, -
niinkuin saamanne kutsumuksen arvo vaatii, -
kaikessa nöyryydessä...kärsien toinen toistanne rakkaudessa -
ja pyrkien säilyttämään hengen yhteyden rauhan yhdyssiteellä."
Pyhä Henki vaikuttaa meissä yhteyttä toinen toisiimme.
Jumalan armo joko synnyttää keskinäisen yhteyden ja rakkauden -
tai rikkoo sen.
"...ja pyrkien säilyttämään hengen yhteyden rauhan yhdyssiteellä."
Rauhan yhdysside on kuin liimaa.
Niin kiinteän yhteyden rauha voi synnyttää.
Meillä on rauha Jumalan, toistemme sekä itsemme kanssa.
Mennään Fil. 4:ään.
Siellä Paavali neuvoo lukijoitaan.
Fil. 4:5: "Tulkoon teidän lempeytenne kaikkien ihmisten tietoon.
Herra on lähellä." Olkaamme siksi nöyriä, huomaavaisia ja lempeitä.
Seuraava jae on erittäin tärkeä: -
"Älkää mistään murehtiko..."
Jumala halusi minun opettelevan tämän jakeen ulkoa, -
koska olin niin ahdistunut ja turvaton.
Täällä studiolla on töissä kaveri, -
joka on ollut minulle siunaukseksi, Tommy Collin.
Hän antoi minulle luvan kertoa asiasta.
Hän oli miettinyt, miten uskova voi tuntea itsensä niin stressaantuneeksi.
Herra sanoi hänelle, että Tommy osoitti uskonsa -
turvautumalla häneen stressin keskellä.
Rukoilen Tommyn ja muidenkin taisteluissa olevien puolesta, -
että saisitte täyttyä Jumalan rauhalla.
Miten saavutamme rauhan? Sitenkö, että pyydämme toisilta rukousta?
Ei, vaan näissä jakeissa neuvotaan, mitä meidän on tehtävä.
Meidän on päätettävä antaa huolenaiheemme Jumalalle.
Luotetaan siihen, että hän välittää, ja kiitetään häntä.
Kun olemme tehneet niin, Jumalan rauha varjelee sydämemme, -
tunteemme ja ajatuksemme Kristuksessa.
Luetaan tämä kohta yhdessä.
"Älkää mistään murehtiko, -
vaan kaikessa saattakaa pyyntönne rukouksella ja anomisella -
kiitoksen kanssa Jumalalle tiettäväksi..."
Ystäväni kertoivat saaneensa armeijassa kaiken tarvitsemansa -
varustehuoltajalta täyttämällä tarvittavan lomakkeen.
Lomakkeen esittämällä he saivat heti tarvitsemansa tavarat.
Samoin mekin voimme esittää Jumalalle tarkkoja anomuksia.
Luotamme siihen, että hän välittää asioistamme ja auttaa meitä.
Siksi meidän tulee anoessamme myös kiittää.
Mitä eroa on rukouksella ja anomisella?
Anoessamme esitämme pyyntöjä. Rukous on yhteydenpitoa Jumalaan.
Rukoillessasi kerrot Herralle, miltä sinusta tuntuu.
Monet esittävät pyyntönsä heti eivätkä siksi löydä täyttä rauhaa.
Meidän tulee ensin etsiä yhteyttä Jumalaan.
Puramme Jumalalle sydäntämme ja täytymme hänen läsnäolollaan.
Löydämme Jumalan rauhan, -
kun päätämme turvautua häneen kaikessa.
Sitten esitämme hänelle tarkat pyyntömme.
Silloin olemme luovuttaneet huolenaiheemme Jumalalle.
Seuraava jae on Raamatun tärkeimpiä rauhaa koskevia jakeita.
Fil. 4:7: "...ja Jumalan rauha, joka on kaikkea ymmärrystä ylempi..."
Emme voi käsittää ymmärryksellämme tämän rauhan suuruutta.
"Jumalan rauha...on varjeleva teidän sydämenne ja ajatuksenne -
Kristuksessa Jeesuksessa."
Jumalan rauha voi varjella koko sisimpämme Kristuksessa.
Hepreankielessä tervehdimme toisiamme sanalla shalom.
Niin opetuslapset ja Jeesuskin tekivät.
Shalom tarkoittaa kaikenkattavaa rauhaa.
Se tarkoittaa sisimmän lepoa ja hyvinvointia Jumalan seurassa.
Jakeessa 8 Paavali neuvoo, mitä meidän tulisi ajatella.
Monet ajattelevat ongelmiaan, -
mutta ajattelisimme sitten, kun ne on jätetty Jumalalle?
"...kaikki, mikä on totta, mikä kunnioitettavaa, mikä oikeaa, -
mikä puhdasta, mikä rakastettavaa, mikä hyvältä kuuluvaa, -
jos on jokin avu ja jos on jotakin kiitettävää, sitä ajatelkaa; -
mitä myös olette...minulta kuulleet ja minussa nähneet, sitä tehkää, -
niin rauhan Jumala on oleva teidän kanssanne."
Jeesusta kutsutaan Sar Shalomiksi, Rauhanruhtinaaksi, -
ja Jumala itse on rauhan, hyvinvoinnin ja levon Jumala.
Heprealaiskirjeessä meitä kehotetaan pyrkimään uskon lepoon.
Silloin luovumme omista ponnisteluistamme -
ja turvaudumme Jumalan apuun kaikessa.
Kun pyydämme viisautta Jaak. 1:5:n mukaan, Jumala antaa sitä.
1. Piet. 5:ssä meitä kehotetaan -
heittämään kaikki murheemme Jumalan päälle.
Se on ihana jae.
Otetaan esille 1. Piet. 5:7.
Luetaan ensin asiayhteyden vuoksi myös edeltävä jae.
"Nöyrtykää siis Jumalan väkevän käden alle, -
että hän ajallansa teidät korottaisi."
Hän vastaa sinulle kyllä, mutta sitä ennen sinun tulee nöyrtyä ja luottaa.
Jae 7: "Heittäkää kaikki murheenne hänen päällensä, -
sillä hän pitää teistä huolen."
Jos reppusi on täynnä kiviä, älä yritä heittää sitä taivaalle -
vaan anna sen pudota maahan.
Työnnä kaikki murheesi hänelle, päästä niistä irti.
Anna ne hänen kannettavakseen, koska hän pitää sinusta huolen.
Jeesus saapui maan päälle ja antoi meille Pyhän Henkensä.
Heitä huolesi Pyhän Hengen ja Jumalan varaan.
Jae 8: "Olkaa raittiit, valvokaa. Teidän vastustajanne, perkele, -
käy ympäri niinkuin kiljuva jalopeura, etsien, kenen hän saisi niellä."
Jos et heitä huoliasi Herralle, vihollinen käy kimppuusi helpommin.
"Vastustakaa häntä lujina uskossa, tietäen, -
että samat kärsimykset täytyy teidän veljiennekin maailmassa kestää.
Kaiken armon Jumala on kutsunut teidät -
iankaikkiseen kirkkauteensa Kristuksessa Jeesuksessa.
Vähän aikaa kärsittyänne..."
Kärsimyksissä opimme pitkämielisyyttä ja usko vahvistuu.
Kärsivällisyys tuottaa myös täydellisyyttä (Jaak. 1:4).
Jumala sallii elämäämme vaikeuksia, -
jotta meistä tulisi kestäviä ja kärsivällisiä.
Luotamme häneen, mitä tahansa meille tapahtuukaan: -
hylkäämistä, työpaikan menetys, rahan puutetta, neuvottomuutta.
Tehtävämme on antautua Jumalalle ja luottaa häneen.
Hän sanoo: "Luota minuun joka asiassa. Minä pidän sinusta huolen.
Älä antaudu epäilysten valtaan äläkä häily kahtaalle.
Antaudu ja heitä huolesi minulle.
Älä suostu huolten tai kiusausten valtaan. Turvaudu minuun.
Kerro minulle, mikä sydäntäsi painaa. Minä autan sinua kyllä.
Kun elät näin, saat elää rauhassani ja levossani."
1. Piet. 5:9: "Vastustakaa häntä [vihollista] lujina uskossa, tietäen, -
että samat kärsimykset täytyy... veljiennekin maailmassa kestää.
Mutta kaiken armon Jumala... vähän aikaa kärsittyänne, -
hän on teidät valmistava, teitä tukeva, vahvistava ja lujittava."
Tämä jae on ihana: "Tervehtikää toisianne rakkauden suunannolla.
Rauha teille kaikille, jotka Kristuksessa olette!"
Rakkaus ja rauha kuuluvat yhteen.
Olen löytänyt sanan "rauha" Uudesta testamentista 96 kertaa.
Luen nyt Matt. 5:stä, mitä Jeesus sanoo rauhasta.
Matteus 5:stä löytyy runsaasti Jeesuksen opetusta.
Katsotaan, mitä hän sanoo.
"Autuaita ovat rauhantekijät, -
sillä heidät pitää Jumalan lapsiksi kutsuttaman."
Kun solmimme rauhaa ihmisten välille, toimimme kuin Jumalan lasten sopii.
Jumala välittää meistä silloinkin, -
kun meiltä puuttuu rauhan yhdysside ja meillä on ristiriitoja.
Jumala on mielistynyt rauhantekijöihin, -
jotka auttavat vastapuolia ymmärtämään toisiaan -
ja antamaan anteeksi.
Avioeroa läpikäyvät tai hylätyt -
toivoisivat varmaan jonkun tulevan rinnalle sovittelijaksi.
Haluan itse olla rauhantekijä ja myös vastaanottaa apua.
Jumala välittää meistä siinä tilanteessa, jossa olemme.
Hän itse on suuri rauhantekijä.
Raamatussa on melkein 400 rauhaa käsittelevää jaetta.
Katsotaan vielä yhtä Matteuksen kohtaa.
Sinun olisi hyvä hankkia joku raamatuntutkimusohjelma.
Sieltä voi etsiä automaattisesti jakeita, joissa tietty sana esiintyy.
Myös Raamatun sanakirjojen hankkiminen on hyödyllistä.
Etsi niiden avulla Raamatusta, miten tiettyjä sanoja on käytetty.
Olin itse lukenut Raamattua 35 vuotta, ennen kuin hankin sovelluksen.
Raamattuun syventyminen tuo valtavaa siunausta.
Raamattusovelluksen käyttäminen ei ole huijausta vaan viisautta.
Luetaan nyt Matt. 10:7: -
"Ja missä kuljette, saarnatkaa ja sanokaa: -
'Taivasten valtakunta on tullut lähelle'.
Parantakaa sairaita, herättäkää kuolleita, puhdistakaa pitalisia, -
ajakaa ulos riivaajia..."
Me emme itse saa aikaan ihmeitä, mutta olen saanut Jumalan armosta -
nähdä sairaiden paranevan ja kahden ihmisen nousevan kuolleista.
Kun kysyin Jumalalta, ovatko nämä asiat totta, hän puhdisti pitalisen.
Jumala on todellinen ja toimii aivan samoin kuin 2000 vuotta sitten.
Sitten Jeesus opasti opetuslapsiaan elämään uskonvaraisesti: -
"Älkää varustako itsellenne kultaa, älkää hopeata älkääkä vaskea..."
Heillä ei ollut seteleitä vaan kultaa, hopeaa ja vaskea.
"...älkää laukkua matkalle, älkää kahta ihokasta, älkää kenkiä, -
älkääkä sauvaa; sillä työmies on ruokansa ansainnut.
Ja mihin kaupunkiin tai kylään te tulettekin, -
tiedustelkaa, kuka siellä on arvollinen, -
ja jääkää hänen luokseen, kunnes sieltä lähdette.
Ja tullessanne taloon tervehtikää sitä [sanomalla shalom, rauhaa].
Ja jos talo on arvollinen, tulkoon sille teidän rauhanne; -
mutta jos se ei ole arvollinen, -
palatkoon teidän rauhanne teille takaisin."
Jos sinua ei haluta johonkin, -
siellä jäädään vaille mukanasi olevasta rauhasta.
Jumala tahtoo meidän kantavan rauhaa mukanamme.
Katsotaan sitten Matt. 10:34:ää: -
"Älkää luulko, että minä olen tullut tuomaan rauhaa maan päälle; -
en ole tullut tuomaan rauhaa, vaan miekan."
Jeesus ei tullut poliittisen uudistajan tavoin -
tuomaan ihmiskunnalle inhimillistä rauhaa.
Inhimillinen rauha tarkoittaa sitä, ettemme loukkaa ketään -
vaan puhumme kaikkien hyväksymistä asioista.
Sellaiseen rauhaan ei tarvita Jumalaa.
Jeesuksen miekka on Jumalan Sana, hän itse, -
joka kutsuu ihmisiä kääntymykseen ja Jumalan yhteyteen.
Valitettavasti se jakaa ihmisiä.
Jeesuksen tarkoitus ei ole luoda hajaannusta, mutta Paavalikin sanoi: -
"Täytyyhän teidän keskuudessanne olla puolueitakin, että kävisi ilmi, -
ketkä teistä kestävät koetuksen" ja seuraavat Herraa tosissaan.
Jeesus tuli kutsumaan ihmisiä elämään, parannukseen, Jumalan luo.
Hän haluaa vuodattaa Pyhän Henkensä -
ja viedä meidät uuden liiton lupauksiin syntien anteeksiannosta, -
Hengen johdatuksesta, yhteydestä Jumalaan -
ja muuttumisesta hänen kaltaisuuteensa.
Katsotaan nyt paria raamatunkohtaa.
Otetaan esille Mark. 5:34.
Mark. 5:ssä kerrotaan Jeesuksen toiminnasta.
Hän oli vapauttanut gerasalaisen miehen -
kokonaisesta legioonallisesta riivaajia.
Jakeessa 34 Jeesuksen luo tulee nainen, -
joka on kärsinyt verenvuodosta 12 vuotta ja käynyt monilla lääkäreillä.
Nainen kosketti Jeesuksen viitan liepeen tzitzit-tupsuja.
Vanhassa liitossa miesten viitoissa piti olla tupsut.
Niistä erotti ihmisen, joka yritti pitää käskyt.
Nainen otti kiinni Jeesuksen viitan liepeestä ja parani hänen voimastaan.
Jumalan rauha seuraa hänen rakkautensa kokemisesta.
Palataan Mark. 5:34:ään: -
"Jeesus sanoi hänelle: 'Tyttäreni, sinun uskosi on tehnyt sinut terveeksi.
Mene rauhaan ja ole terve vaivastasi'."
Nainen rikkoi normeja tullessaan niin lähelle miestä.
Sairautensa vuoksi hänen olisi pitänyt pysyä kaikista etäällä, -
koska hän oli Raamatun mukaan epäpuhdas.
Verenvuodon ajan naisten piti pysyä erossa muista, miehestäänkin.
Nainen ei olisi saanut tunkeutua ihmisjoukon läpi Jeesuksen luo.
Mutta Jeesus vastasi: "Mene rauhassa."
Vaikka nainen oli varmaan tullut Jeesuksen luo peloissaan, -
Jeesus sanoi: "Mene rauhassa. Ole terve vaivastasi."
Katsotaan vielä paria kohtaa Jeesuksen toiminnasta.
Mennään Johanneksen evankeliumiin.
Johannes 4:50:ssä eräs mies tarvitsee Jeesukselta apua.
Miehen poika oli hengenvaarassa.
"Jeesus sanoi hänelle: 'Mene, sinun poikasi elää'. "
Miehellä oli valtava hätä. Hän oli sanonut Jeesukselle: -
"Herra, tule, ennenkuin minun lapseni kuolee".
Jeesus vastasi: "Mene, poikasi elää."
Joissakin käännöksissä sanotaan: "Mene rauhassa."
"Ja mies uskoi sanan, jonka Jeesus sanoi hänelle, ja meni.
Ja jo hänen ollessaan paluumatkalla hänen palvelijansa kohtasivat hänet -
ja sanoivat, että hänen poikansa eli."
Poika oli parantunut juuri sillä hetkellä, kun Jeesus sanoi niin.
Luetaan lopuksi Room. 5:1.
Raamatussa puhutaan paljon vanhurskaudesta.
"Koska me siis olemme uskosta vanhurskaiksi tulleet, -
niin meillä on rauha Jumalan kanssa meidän Herramme...kautta."
Olemme vanhurskaita, niin kuin emme olisi koskaan syntiä tehneetkään.
"...meillä on rauha Jumalan kanssa meidän Herramme...kautta, -
jonka kautta myös olemme uskossa saaneet pääsyn tähän armoon..."
Jumalan rauha ja armo olkoon kanssasi.
On ollut ilo opettaa teille Raamattua.
Olen nähnyt ulkomailla paljon kristillistä TV-työtä, -
mutta olen harvoin nähnyt näin vilpitöntä, korkealaatuista -
ja kirkasta Jumalan Sanan julistusta kuin täällä TV7:ssa.
Mutta TV7 tarvitsee taloudellista tukea sekä rukousta -
voidakseen julistaa evankeliumia eri maissa. Kiitos.
Suomennos: Annamari Kortelainen